Društvo za srpski jezik i književnost u Hrvatskoj

**Društvo za srpski jezik i književnost u Hrvatskoj**, neprofitna stručna organizacija koja okuplja znanstvene i stručne radnike na teritoriju Republike Hrvatske koji se bave proučavanjem i nastavom srpskog jezika i književnosti. Društvo djeluje na cijelom teritoriju Republike Hrvatske, a sjedište mu je u Vukovaru. U svom radu Društvo ravnopravno koristi srpski i hrvatski jezik.

Društvo je osnovala grupa od 28 osnivača 26. VI. 1998. godine. Za prvog predsjednika izabrana je Mara Bekić-Vojnović, prof., za potpredsjednike Anđelka Pavić, prof., i Milica Stojanović, prof, a za *sekretara* Danko Nikolić, dipl. pravnik. Sadašnji je predsjednik Anđelka Pavić iz Belog Manastira. Članovi su uglavnom iz Vukovarsko-srijemske i Osječko-baranjske županije (Srijem, Slavonija i Baranja).

## Ciljevi djelovanja Društva
* njegovanje srpskog jezika i književnosti Srba u Republici Hrvatskoj
* okupljanje znanstvenih i stručnih radnika za srpski jezik i književnost te nastavnika srpskog jezika
* znanstvena obrada srpskog jezika
* izučavanje kulturnog, umjetničkog i znanstvenog nasljeđa srpskog naroda u Republici Hrvatskoj
* razvijanje suradnje sa sličnim udruženjima u Republici Hrvatskoj radi lakšeg rješavanja znanstvenih problema
* razvijanje suradnje i čvrstih znanstvenih veza sa sličnim organizacijama i institucijama srpskog naroda u drugim državama

Svoje ciljeve Društvo ostvaruje: 
* proučavanjem historije književnosti, kulture i suvremenog života srpskog naroda u Republici Hrvatskoj te prezentacijom njegove kulturne baštine
* izučavanjem i čuvanjem jezičkog identiteta i pisma srpskog naroda
* podsticanjem i unapređivanjem istraživačkog, znanstenog, umjetničkog i kulturnog rada u oblasti jezika i književnosti
* organiziranjem seminara, tribina, književnih susreta, promocija knjiga i drugih aktivnosti
* podsticanjem donošenja obrazovnih programa iz srpskog jezika i književnosti i drugih predmeta u školskom sistemu značajnih za očuvanje nacionalnog identiteta Srba u Republici Hrvatskoj i briga o njihovoj realizaciji
* upućivanje svojih članova na znanstvenu, stručnu i metodičku literaturu iz oblasti jezika i književnosti
* izdavanjem periodičnih publikacija, biltena i sl.
* suradnjom sa srodnim društvima, kulturnim i znanstvenim ustanovama
* ostvarivanjem i drugih aktivnosti od interesa za jezik, književnost i kulturu srpskog naroda u Republici Hrvatskoj

## Dosadašnji rad
Usprkos financijskim teškoćama Društvo je organiziralo, za nastavnike i profesore srpskog jezika Vukovarsko-srijemske i Osječko-baranjske županije, nekoliko seminara na kojima su se, kao predavači, pojavili eminentni profesori sa zagrebačkog, beogradskog i novosadskog univerziteta, kao i ugledni članovi Društva koji se bave proučavanjem srpskog jezika i književnosti.

Prvi seminar Društvo je, još kao Inicijativni odbor, održalo u Bačkoj Palanci. Tada je prof. dr. Ljubomir Popović s beogradskog Filološkog fakulteta, održao predavanje *"Sistem zavisnih rečenica"*, prof. dr. Dušan Ivanić dao je kratak pregled historije književnosti Srba na području današnje Hrvatske, dok je dr. Slobodan Mileusnić govorio o pravoslavnim crkvama u Hrvatskoj.

Ostali seminari:
* prof. dr. Dušan Marinković (Filozofski fakultet, Zagreb): *"Mladi [[Ivo Andrić|Andrić]]"*
* prof. dr. Dušan Marinković (Filozofski fakultet, Zagreb): *"[[Slobodan Selenić]]"*
* prof. dr. Dušan Rapo (Filozofski fakultet, Zagreb): *"Djelo [[Vladan Desnica|Vladana Desnice]]"*
* prof. dr. Jovan Delić (Filološki fakultet, Beograd): *"Djelo [[Danilo Kiš|Danila Kiša]]"*
* prof. dr. Jovan Delić (Filološki fakultet, Beograd): *"[[Hazarski rečnik]] [[Milorad Pavić|Milorada Pavića]]"*
* prof. dr. Mato Pižurica (Filozofski fakultet, Novi Sad): *"Savremeni srpski jezik - aktuelna pitanja"*
* prof. dr. Mihajlo Pantić (Filološki fakultet, Beograd): *"Savremeni srpski pjesnici"*

## Saradnja
Društvo je uspostavilo kontakt s istoimenim udruženjem u Beogradu, kao i s Institutom za srpski jezik iz Beograda.

Članovi Društva su 2002. godine bili u posjetu Matici srpskoj u Novom Sadu, gdje im je predsjednik Matice prof. dr. Božidar Kovaček održao zanimljivo predavanje o historijatu te važne ustanove.

## Vanjske veze
* Društvo za srpski jezik u Hrvatskoj